text: Góður endi á góðum landsliðsári
text: #000002
text: FSF: Á einum tungum og regnvátum vølli, gjørdist úrslitið javnleikur 1-1, tá Kosovo og Føroyar leygardagin hittust í venjingarlandsdysti á Fadil Vokrri Stadion í høvuðsstaðnum Pristina.
text: #000005
text: Tá smáir tjúgu minuttir vóru spældir av seinna hálvleiki, legði Uran Bislimi heimamenninar á odda. Bislimi royndi seg við skoti uttanvert brotsteigin, og uttan møguleika hjá Mattiasi Lamhauge í málinum, sat bolturin uppi í horninum.
text: #000006
text: Men okkara menn fullu ikki í fátt – als ikki – og løtu seinni var aftur javnvág á máltalvuni. Kosovo hevði horna í teirra vinstru, bólturin varð sendur inn fyri, og í trunkanum fekk Gilli Sørensen sparkað burtur. Sparkið var so mikið gott, at bólturin endaði heilt frammi hjá Stefani Radosavljevic, sum rann undan tveimum verjuspælarum, og síðan lyfti hann bóltin hegnisliga upp um málverjan til 1-1.
text: #000007
text: Sostatt endaði landsliðsárið við javnleiki á einum torførum vølli, sum var merktur av nógvum regni, ið onkra løtu oysti niður.
text: #000009
text: Næst á skránni hjá A-landsliðnum við monnum er EM-undankappingin, sum verður komandi ár. Føroyska liðið byrjar á útivølli fríggjadagin 24. mars móti Moldova. Hini londini í bólkinum eru Kekkia, Pólland og Albania.
text: #000010